Nancy Kress A renunţat la profesorat pentru a deveni scriitoare şi prima ei povestire a apărut în 1976 Locuieşte în Rochester, New York şi a scris 21 de cărţi de science fiction cu subiecte de la ingineria genetică până la fizica cuantică Este considerată unul din cei mai valoroşi scriitori ai genului, a câştigat până acum trei premii Nebuta, un premiu Hugo, John W Campbell Memorial Award şi premiul Theodore Sturgeon „Patent Infrigement" este povestirea în care Nancy Kress demonstrează că are şi umor, apreciind că lupta dintre omul simpiu şi supercorporaţii va avea şi în viitor acelaşi deznodământ ca în prezent Nancy Kress O încălcare a drepturilor de autor Comunicat de presă Corporaţia Kegelmann-Ballston e mândră să anunţe lansarea, în premieră, a noului său medicament, Halitex, care va vindeca Gripa Ulbarton definitiv, în doar zece zile, cu preţul a o pilulă pe zi După cum ştim cu toţii, Gripa Ulbarton afectează azi până la 30 de milioane de americani, iar numărul lor e în creştere căci această boală, deosebit de contagioasă, se răspândeşte cu repeziciune Kalitex imunizează organismuî împotriva acestei maladii prin inserarea unor gene astfel ajustate încât să ofere imunitate în faţa bacililor gripali, ai căror simptome includ tuse, dureri musculare şi oboseală Pentru că virusul rămâne în organism chiar şi după ce simptomele dispar, Gripa Ulbarton poate recidiva în orice moment Halitex stopează aceste reveniri ale bolii, imunizând organismul împotriva ei Consiliul Naţional al Contabililor estimează că Gripa Ulbarton, al cărei virus a fost descoperit de doctorul Timothy Ulbarton, a costat deja patru miliarde de dolari, bani irosiţi pe medicamente şi pe concedii medicale Suntem convinşi că Halitex, pentru obţinerea căruia compania noastră a lucrat doi ani, va fi un adevărat succes în întreaga ţară New York Times KC despre Gripa Ubarton Noul medicament îţi ia gripa cu mâna Johnatan Meese 538 Pleasant Cane Aspen Hill, MD 20906 Stimaţi domni Kegelmann şi Ballston, Am citit în ziar că firma dumneavoastră, Kegelmann şi Ballston, a lansat recent un nou medicament, Halitex, care conferă imunitate împotriva Gripei Ulbarton, prin terapie genetică Consider că genele folosite la obţinerea acestui medicament sunt ale mele Acum doi ani, pe 5 mai, mi-am vizitat doctorul de familie pentru a-i explica faptul că, deşi fusesem expus la Gripa Ulbarton (întregul departament de contabilitate de la Magazinul de Animale de Companie, la care lucrez, era bolnav) la fel ca şi soţia, cei trei copiii ai mei, soacra şi câinele meu - deşi veterinarul nu a fost de acord cu asta — eu, unul, nu am fost afectat în niciun fel Doctorul de familie m-a îndrumat spre laboratorul dumneavoastră de cercetări 1-270, spunându-mi că lucraţi la lansarea unui nou medicament antigripal Am mers acolo şi mi-au fost recoltate probe biologice şi de sânge Cercetătorul dumneavoastră mi-a spus că mă veţi anunţa dacă aceste mostre vor fi folosite vreodată, dar nu am primit nimic Puteţi, vă rog, să verificaţi în Arhivă pentru a avea confirmarea contribuţiei mele la apariţia acestui nou medicament şi să-mi transmiteţi care va fi cota de profît care mi se cuvine? Cu mulţumiri, Al dumneavoastră, Jon Meese Johnatan Meese De la Biroul d-lui Robert Ballston Corporaţia Kegelmann-Ballston Pentru: Martin Blake, Departamentul Juridic RE: scrisoare ataşată Marty, Omul acesta e nebun? Crezi că avem o problemă? Bob Memo Pentru: Robert Ballston De la: Martin Blake RE: reclamantul de gene Jonathan J Meese Bob, Am verificat în Arhiva de la Cercetare şi, din păcate, tipul acesta chiar a donat mostrele de ţesut cu ajutorul cărora am obţinut noi Halitex Mai rău, vizita lui Meese a avut loc chiar înainte ca noi să instituim recompensa pentru donori" Totuşi, nu cred că Meese are vreo bază legală în ceea ce ne priveşte Precedentele juridice au dat dreptate corporaţiilor în ceea ce priveşte dreptul de autor asupra genelor folosite la producerea unor medicamente în plus, tipul nu pare prea inteligent (câinele?) Nici măcar nu ştie că Kegelman e mort de 10 ani Se pare că Meese nici măcar nu şi-a angajat avocat Pot să ajung la o mică înţelegere, dacă vrei, dar aş prefera să nu creăm un precedent pentru astfel de oameni Mai bine îi trimit o scrisoare dură care să-l bage în sperieţi pe fraierul acesta lacom Aştept răspunsul tău, Marty De la Biroul d-lui Robert Ballston Corporaţia Kegelmann-Ballston Pentru: Martin Blake, Departamentul Juridic RE: J Meese Dă-i drumul Bob Martin Blake, Avocat Consultant Juridic Principal Corporaţia Kegelmann-Ballston Stimate domnule Meese, Am primit scrisoarea dumneavoastră în legătură cu medicamentul Halitex, patentat de firma noastră Doresc să vă informez, pe această cale, că nu aveţi niciun drept asupra medicamentului nostru Ataşat aveţi lista cazurilor precedente, de acest gen Dacă veţi continua cu astfel de cereri, firma noastră se va considera hărţuită şi va acţiona în consecinţă, conform legilor în vigoare Al dumneavoastră, Martin Blake Martin Blake Jonathan J Meese 538 Pleasant Lane Aspen Hill, MD 20906 Stimate domnule Blake, Dar sunt genele mele! Nu e drept Mă voi consulta cu un avocat aşa că veţi mai auzi de mine Pe curând, Jon Meese Jonathan Meese Catherine Owen, Avocat Stimate domnule Blake, Vă scriu în calitate de avocat al domnului J J Meese în legătură cu medicamentul Halitex, produs de fîrma dumneavoastră, bazat pe terapia genetică, a cărui producere a fost posibilă tocmai datorită genelor domnului Meese Ni se pare corect ca acest medicament care vă va aduce profituri de milioane, dacă nu de miliarde de dolari să îi aducă şi domnului o retribuţie considerabilă, pe măsura participaţiei sale la crearea lui De aceea, suntem deschişi să ajungem la o înţelegere Vă stăm la dispoziţie oricând pentru a purta discuţiile necesare A dumneavoastră, Catherine Owen, C O, avocat De la Biroul domnului Robert Ballston Corporaţia Kegelmann-Ballston Pentru: Martin Blake, Departamentul Juridic RE: J Meese Marty, Să fiu al naibii, dacă mă deranjează ceva în toată povestea asta e genul acesta de lovituri sub centură Am jucat, sâmbătă, golf cu Sam Fortescue şi el mi-a deschis ochii (ţi-l aminteşti pe Sam, lucrează pentru agenţia pe care o folosim pentru a spiona firmele concurente) Sam crede că ticălosul de Meese e folosit de cei de la Irwin-Lacey ca să ne înfunde Ştii că ticălosul acela de Carl Irwin lucra şi el la propriul medicament antigripal şi acum e al dracului de mânios că i-am luat-o înainte Pariez 10 la 1 că el îl plăteşte pe Meese să ne atace Nu putem permite aşa ceva Nu facem nicio înţelegere Lasă-l să ne dea în judecată Bob Memo Pentru: Robert Ballston De la: Martin Blake RE: reclamantul de gene Jonathan J Meese Bob, Am o idee şi mai bună Îl dăm noi în judecată, pe motiv că e sănătos datorită imunităţii genetice pe care noi am descoperit-o Nimeni, în afară de clienţii noştri, nu poate dispune de o asemenea imunitate, aşa că Meese nu putea să o obţină decât în mod ilegal, cel mai probabil de pe piaţa neagră Obţinem, printr-un astfel de proces, o serie de avantaje: eliminăm, din start, plângerea lui Meese, trimitem un mesaj hotărât oricui va încerca să ne fure patentul şi obţinem şi un circ publicitar, atât pentru a populariza Halitex (deşi nu mai e nevoie) cât şi pentru a conştientiza clienţii noştri de riscurile la care se expun, cumpărând, de pe piaţa neagră, substitute de Halitex, aşa cum a facut Meese Şi, apropo, am verificat din nou la Arhivă Nu există nici un act care să ateste că Meese ne-ar fi vizitat vreodată Marty De la Biroul domnului Robert Ballston Corporaţia Kegelmann-Ballston Pentru: Martin Blake RE: J Meese Marty, Eşti un geniu Fă-o Crezi că putem găsi un judecător care să fie de partea noastră? Un judecător care se pricepe la afaceri? Poate ne ajută O'Connor Bob New York Times Procesul Halitex începe azi În dimineaţa asta e programat la Judecătoria districtului Manhattan cazul Kegelmann-Ballston versus Meese Acest caz, care s-a bucurat de o publicitate largă, în ultimele câteva luni, este aşteptat să creeze un precedent important în importanta chestiune a patentelor genetice şi a drepturilor asupra proprietăţii biologice Un grup de protestatari: „Pentru Noi: Cei Cărora ni s-au furat Genele”, cunoscut mai ales după iniţiale, pichetează Judecătoria încă de ieri dimineaţă Procesul este prezidat de judecătorul Latham P Formingham al III-lea, un republican perceput de toată lumea ca un simpatizant al marilor corporaţii Totul a început când Jonathan J Meese, contabil Catherine Owen, Avocat Stimate domnule Blake, Vrem doar să vă amintim că, eu şi domnul Meese, suntem, în continuare, dispuşi să ajungem la o înţelegere A dumneavoastră, Catherine Owen Catherine Owen - Martin Blake, Avocat Consilier Juridic Principal, Corporaţia Kegelmann-Ballston Cathy, Nu v-au învăţat la facultatea de drept pe care ai urmat-o (nu reuşesc să-mi amintesc care o fi aia) că niciodată nu cazi la înţelegere când eşti sigur de reuşită? Eşti simpatică, oricum Mai mult succes data viitoare, Martin Blake New York Times Meese, condamnat Reclamantul a fost găsit vinovat de „găzduirea" genelor antigripale, fără a avea permisiunea şi a oferi compensare financiară producătorului Kegelmann-Ballston De la Biroul domnului Robert Ballston Corporaţia Kegelmann-Ballston Pentru: Martin Blake, Departamentul Juridic RE: Kegelmann-Ballston versus Meese Marty, Am spus întotdeauna că eşti un geniu Doamne-Dumnezeule, numai când mă gândesc la publicitatea gratuită pe care am obţinut-o cu acest proces, ca să nu mai vorbim de ce va urma Hai să sărbătorim victoria în week-end Sunteţi liberi, tu şi Elaine, vineri seara, pentru un zbor până la Druba cu Learjet-ul? Bob New York Times Gene ghinioniste pentru hoţul de medicamente Jonatahn J Meese a fost condamnat la şase luni de închisoare pentru violarea drepturilor de autor De la Biroul domnului Robert Ballston Corporaţia Kegelmann-Ballston De la Biroul domnului Robert Ballston Pentru: Martin Blake Departamentul Juridic RE: Halitex Marty, tocmai mi-a venit o idee genială pentru tine Pe Meese l-am terminat, dar acum, că e la zdup, publicitatea a început să scadă Fiică-mea mi-a citit deunăzi un articol dintr-o revistă de ştiinţă în care scria că virusul Ulbarton conţine nişte gene care, combinate cu cele ale lui Meese, au creat Halitex Nu am înţeles prea bine termenii ştiinţifici, dar, se pare că Halitex a folosit şi gene gripale pentru a-şi obţine proprietăţile imunizante Iar noi suntem cei ce deţinem drepturile de autor pentru Halitex! Uite cum văd eu lucrurile: asta înseamnă că doctorul Ulbarton a lucrat cu genele NOASTRE când a identificat virusul gripal şi a facut publică descoperirea sa Îţi dai seama, dacă l-am da în judecată pe Ulbarton, ce publicitate am obţine ca să nu mai zic că ne-am întâri, astfel, poziţia de proprietari ai antidotului Traducere: Emanuel Huţanu „Patent lnfringement" by Nancy Kress 2002 Nancy Kress First printed in Asimov's 